Wɔde ma dwom kyerɛfo; ɔkwan a wɔfa so to no: “Sukooko Nkae.” Miktam.* Dawid dwom. Wɔde kyerɛkyerɛ. Saa bere no, na ɔne Aram-Naharaim ne Aram-Soba ako ma Yoab abekunkum Edomfo 12,000 wɔ Nkyene Bon no mu.+60 O Onyankopɔn, wotow yɛn kyenee, na wotow hyɛɛ yɛn so.+Wo bo fuw yɛn. Nanso afei de, gye yɛn tom bio.2 Womaa asaase wosowee, womaa emu paapaee.Keka si anim bio, na ɛretetew apansam.3 Woama wo man ahu amane.Woama yɛanom nsã* ama yɛn ti sisi fam.+4 Wɔn a wosuro wo no, ma wɔn ahyɛnsode*Na wɔatumi aguan agyan. (Sela)5 Nea ɛbɛyɛ a w’adɔfo benya ogye no,Fa wo nsa nifa gye yɛn, na tie yɛn adesrɛ.+6 Onyankopɔn a ɔyɛ kronkron no aka* sɛ:“Medi ahurusi, mede Sekem bɛma wɔn sɛ wɔn kyɛfa,+Na mesusuw Sukot Bon* ama wɔn.+7 Gilead yɛ me dea, Manase+ nso wɔ me,Na Efraim yɛ dade kyɛw* a ɛhyɛ me;Yuda yɛ m’ahempoma.*+8 Moab yɛ ade a mehohoro me nsa wom.*+Edom na mɛtow me mpaboa ato.+Mɛbɔ ose wɔ Filistia ho.”+9 Hena na ɔde me bɛkɔ kurow a wɔatwa ho ahyia* no mu?Hena na obedi m’anim akodu Edom?+10 O Onyankopɔn, ɛnyɛ wo na woatow yɛn akyene?Ɛnyɛ wone yɛn Nyankopɔn a wo ne yɛn asraafo nkɔ ɔko bio no?+11 Gye yɛn fi ahohia mu,Efisɛ nkwagye a efi onipa hɔ de, mfaso nni so.+12 Onyankopɔn hɔ na yebenya ahoɔden,+Na ɔno na obetiatia yɛn atamfo so.+
twi_Latn